LIPPUKUNNANJOHTAJAN

PESTIN KUVAUS JA SISÄLTÖ

***Lippukunnanjohtaja on vastuussa lippukunnan toiminnasta ja sen johtamisesta. Lippukunnanjohtajan pesti on avainasemassa aktiivisen ja elinvoimaisen lippukunnan toiminnalle.***

Johdan lippukuntaani

* Toimin hallituksen puheenjohtajana ja pestaan muut hallituksen jäsenet.
* Vastaan hallituksen (johtajiston) sekä muiden vastaavien kokousten järjestämisestä ja toimin niissä puheenjohtajana.
* Tunnen lippukunnan säännöt ja yhdistyslain.
* Huolehdin tapahtumien ja leirien järjestämiseen liittyvien tehtävien delegoinnista.
* Toimin lippukunnan virallisena edustajana ja lippukunnan nimenkirjoittajana.
* Vastaan osaltani lippukunnan talouden ja omaisuuden hoitamisesta.
* Opettelen, opin/osaan toimia sekä asioiden, että ihmisten johtajana.

Kannustan lippukunnassani toimijoita

* Toimin esimerkkinä muille johtajille.
* Innostan ja tuen lippukunnan muita johtajia heidän pesteissään yhdessä pestijohtajan kanssa.
* Kehitän lippukunnan toimintatapoja yhdessä lippukunnan jäsenistön, johtajiston ja hallituksen kanssa.

Minulla on vastuu

* Vastaan lippukunnan juridisesta ja taloudellisesta toiminnasta. Lippukunnan vuosikokous on lippukunnan sääntöjen mukainen.
* Johdan lippukunnan toiminnan suunnittelua ja toteutumista.
* Olen ajan tasalla lippukunnan toiminnallisesta ja taloudellisesta tilanteesta.
* Hoidan tarvittaessa kriisitiedotusta.
* Lausun lippukunnan virallisen kannan asioihin.
* Ylläpidän sovitusti lippukunnan jäsenrekisteriä ja sen tietoja yhdessä lpk:n sihteerin ja jäsenrekisterinhoitajan kanssa.
* Jaan tietoa ja mahdollisuuksien mukaan perehdytän seuraajani.

Pidän muu tietoisena

* Raportoin lippukunnan johtajistolle sidosryhmien toiminnasta ja pidän johtajiston ajan tasalla lippukunnan toiminnasta ja tapahtumista.
* Olen sovitusti yhteydessä lippukuntavalmentajaan.
* Osallistun piirin alueellisiin lippukunnanjohtajatapaamisiin.
* Raportoin yhdessä sihteerin kanssa lippukunnan toiminnasta Suomen Partiolaisille vuosiselosteessa sekä teen muita sidosryhmien hakemuksia ja selosteita.
* Pidän yhteyttä lippukunnan sidosryhmiin kuten taustayhteisöihin, omaan piiriin, Suomen Partiolaisiin ja lippukuntalaisten vanhempiin.
* Osaan hankkia ja jakaa tietoa muille johtajille ja ohjata heidät tiedon äärelle (esim. Kuksa, lippukuntaposti, eTäplä, www.hp.partio.fi, www.partio.fi, piirin palvelut, piirin työntekijät ja lippukuntatuki).

Oikeuteni

* Minulla on oikeus hyvään pestaukseen. Pestikeskustelussa on mukana lippukuntavalmentaja. Pestatuille lippukunnanjohtajille annetaan piirin toimesta puheenjohtajan nuija, joka kiertää tulevaisuudessa lippukunnanjohtajalta seuraavalle.
* Minulla on oikeus lippukunnan hallituksen ja muun johtajiston tukeen.
* Lippukunnanjohtajan apulainen auttaa minua tehtävissäni. Sovin tehtävienjaosta lippukunnanjohtajan apulaisen ja sihteerin kanssa. Käyn pestikeskustelun koko hallituksen kanssa (ryhmässä tai erikseen).
* Minulla on oikeus saada perehdytys pestiini.
* Minulla on oikeus saada tukea pestiini.
* Minulla on oikeus pestinmukaiseen koulutukseen.
* Minulla on oikeus oppia ja kasvaa pestissäni.

Koulutus ja pestin muodolliset vaatimukset:

* Lippukunnanjohtajan tulee olla vähintään 18-vuotias ja hänellä tulee olla Suomen Partiolaiset – Finlands Scouter ry:n jäsenmaksu maksettuna.
* Pestiin kuuluvana koulutuksena ovat Partiojohtajan peruskurssi ja Lippukunnan johtaminen -kurssi sekä Ensiapu 1 ja Turvallisesti yhdessä -koulutukset.
* Pestiä tukevana koulutuksena ovat Koulutusvastaava- ja Partiokouluttajakurssi, Partionjohtajien jatkokoulutus (Ko-Gi), jäsenrekisterikoulutus sekä muu johtaja- ja taitokoulutus.
* Tunnen Suomen Partiolaisten turvallisuusohjeet ja vastaan, että niitä noudate-taan lippukunnan toiminnassa. Huolehdin, että lippukunnassa on turva-aikui-nen ja Turvallisesti yhdessä -koulutus on kaikilla ryhmänjohtajilla suoritettu.
* Teen pestijohtajan kanssa minulle koulutussuunnitelman ja kouluttaudun sen mukaisesti.
* Olen vapaaehtoisessa lippukunnan luottamuspestissä, jossa minulla on mahdollisuus kasvaa ja oppia.